ສະຫະລັດ ຍົກເລີກການຈຳກັດ ຄົນເດີນທາງຈາກຕ່າງປະເທດ ທີ່ໄດ້ສັກຢາວັກຊິນຄົບຖ້ວນ ເຂົ້າມາຢ້ຽມຢາມ 
ພວກຄົນເດີນທາງປະສົບການຢືນລໍຖ້າຢູ່ແຖວຍາວ ທີ່ສະໜາມບິນຕ່າງໆ ແລະແອອັດຢູ່ສາຍການບິນໄປຕ່າງ ປະເທດ ໃນຂະນະທີ່ຜູ້ຄົນພາກັນຄາດຫວັງ ທີ່ ຈະກັບຄືນໄປເຕົ້າໂຮມກັບຄອບຕົວ ແລະບັນດາໝູ່ເພື່ອນ.  
ສະຫະລັດໄດ້ຍົກເລີກການຈຳກັດຮັດແຄບໃນການເດີນທາງໃນວັນຈັນວານນີ້ ໃຫ້ແກ່ ຜູ້ທີ່ໄດ້ສັກຢາວັກຊີນຢ່າງຄົບຖ້ວນແລ້ວ ທີ່ເປັນຊາວຕ່າງປະເທດເຂົ້າມາຢ້ຽມຢາມ ເປັນ ເທື່ອທຳອິດ ນັບແຕ່ໄດ້ເລີ້ມມີການລະບາດຂອງໂຄວິດ-19 ພວກຄົນເດີນທາງປະສົບການຢືນລໍຖ້າຢູ່ແຖວຍາວ ທີ່ສະໜາມບິນຕ່າງໆ ແລະແອອັດ ຢູ່ສາຍການບິນໄປຕ່າງປະເທດ ໃນຂະນະທີ່ຜູ້ຄົນພາກັນຄາດຫວັງ ທີ່ ຈະກັບຄືນໄປເຕົ້າ ໂຮມກັບຄອບຕົວ ແລະບັນດາໝູ່ເພື່ອນ ຊາຍແດນທາງພາກພື້ນດິນຂອງສະຫະລັດກໍໄດ້ເປີດຄືນໃຫ້ແກ່ການເດີນທາງທີ່ບໍ່ຈຳ ເປັນໃນວັນຈັນວານນີ້ ການປ່ຽນນະໂຍບາຍຢູ່ໃນສະຫະລັດ ເຮັດໃຫ້ການຫ້າມເດີນທາງເປັນເວລາ 20 ເດືອນ ທີ່ໄດ້ມີຜົນບັງຄັບໃຊ້ ຢູ່ໃນສ່ວນໃຫຍ່ຂອງໂລກນັ້ນ ສິ້ນສຸດລົງ ສະຫະລັດໄດ້ວາງມາດຕະການເປັນເທື່ອທຳອິດ ຕໍ່ການຫ້າມການເດີນທາງໂດຍ ທາງອາ ກາດສຳລັບຜູ້ຄົນ ຈາກປະເທດຈີນໃນເດືອນມັງກອນ 2020 ແລະຕໍ່ມາໄດ້ຕໍ່ຂະຫຍາຍ ອອກ ກວມເອົາສ່ວນໃຫຍ່ຂອງໂລກ ຮວມທັງສະຫະພາບຢູໂຣບ ອັງກິດ ອີນເດຍ ແລະ ບຣາຊີລ ຢູ່ໃນການເຄື່ອນໄຫວໃໝ່ໃນວັນຈັນວານນີ້ ຣັດເຊຍໄດ້ເສັດສິ້ນການປິດເມືອງເປັນເວລາ ນຶ່ງອາທິດ ທີ່ໄດ້ປີດບ່ອນເຮັດວຽກຕ່າງໆ ເພື່ອພະຍາຍາມຫລີກ ຫລ່ຽງການແຜ່ລະບາດ ຂອງໄວຣັສໂຄໂຣນາ ທີ່ເປັນສາເຫດພາໃຫ້ເປັນໂຄວິດ-19 ເຖິງແມ່ນວ່າບ່ອນເຮັດວຽກປິດລົງ ຈຳນວນກໍລະນີຜູ້ຕິດໂຄວິດ-19 ກໍຍັງສູງຂຶ້ນ ຢູ່ໃນປະ ເທດດັ່ງກ່າວໃນວັນຈັນວານນີ້ ພວກເຈົ້າໜ້າທີ່ໄດ້ລາຍງານຢ່າງໜ້ອຍ ມີ 39,400 ກໍລະນີໃໝ່ ແລະ 1,190 ເສຍຊີວິດ ໃນ 24 ຊົ່ວໂມງ ທີ່ຜ່ານມາ ກໍລະນີໄດ້ລົດລົງໜ້ອຍນຶ່ງ ຈາກ ຈຳນວນສູງສຸດ 41,335 ກໍລະນີ ທີ່ໄດ້ບັນທຶກການຕິດແປດໃໝ່ໃນວັນເສົາທີ່ຜ່ານມາ ຢູ່ປະເທດເຢຍຣະມັນ ພວກເຈົ້າໜ້າທີ່ໄດ້ລາຍງານຈຳນວນສູງສຸດປະຈຳວັນຂອງ ກໍລະນີ ນັບແຕ່ການແຜ່ລະບາດໄດ້ເລີ້ມຂຶ້ນ ສະຖາບັນໂຣເບີດ ຄອດຈ໌ (Robert Koch) ໄດ້ລາຍ ງານ 201 ກໍລະນີໃໝ່ ຕໍ່ 100,000 ຄົນໃນເຈັດມື້ທີ່ຜ່ານມາ ໂດຍໄດ້ທຳລາຍສະຖິຕິທີ່ບັນ ທຶກກ່ອນໜ້ານີ້ ຄື 198 ຕໍ່ 100,000 ຄົນ ອົງການຂ່າວ AFP ຂອງຝຣັ່ງລາຍງານວ່າ ອັດ ຕາໂຄວິດ ຢູ່ພາກຕາເວັນອອກຂອງເຢຍຣະມັນ ຢູ່ລັດຊາໂຊນີ (Saxony) ແມ່ນຫຼາຍ ກວ່າສອງເທົ່າຂອງອັດຕາແຫ່ງຊາດທີ່ 491 ກໍລະນີ